OpenLLM-France/wikimedia huggingface dataset:
# Carlos Sherman

Carlos Sherman (belarús: Карлас Шэрман; Montevideo, 25 d'octubre de 1934 - Noruega, 4 de març de 2005) fou un traductor i escriptor belarús d'origen uruguaià. Tanmateix, va ser vicepresident honorari del Centre PEN de Belarús, una associació internacional d'escriptors l'objectiu dels quals és promoure la cooperació intel·lectual i l'entesa entre autors. També va tenir un destacat paper com a activista dels drets humans. Va traduir obres originals del castellà al belarús i al rus.

## Biografia

Carlos va néixer a Montevideo, Uruguai. El seu pare era originari de l'oest de Belarús i la seva mare tenia ascendència ameríndia. Es va criar a l'Argentina i va estudiar filologia a la Universitat de Morón a Buenos Aires, des de 1951 fins al 1956, període en el qual va començar la seva trajectòria com a home de lletres, en conèixer, entre altres autors, a Pablo Neruda. El 1955, es va convertir en editor del diari Mi Pueblo. Un any després, el seu pare, influenciat per la propaganda soviètica, va decidir tornar a Belarús -en aquells temps part de l'URSS- acompanyat de tota la família. En un principi, Carlos va treballar com a empleat en una fàbrica, i més endavant com a traductor i bibliotecari a l'Acadèmia de Ciències de Belarús de Jakub Kolas.
A partir de 1980, es va dedicar exclusivament a l'àmbit literari. Va traduir al castellà l'obra d'importants escriptors i poetes belarussos com Jakub Kolas, Yanka Kupala, Ryhor Baradulin i Vasil Bykau. També va traduir al belarús i al rus les obres senceres de Federico García Lorca, Neruda i d'altres autors, al mateix temps que continuava escrivint la seva pròpia poesia en castellà.
A finals de la dècada de 1980, va donar suport a una campanya per establir un centre belarús de l'Organització Internacional PEN, i, un cop establert, va exercir com a el vicepresident fins a l'any 2003, quan es va veure obligat a deixar el càrrec per problemes de salut.
Morí dos anys després a un hospital de Noruega amb 70 anys.

## Enllaços externs

* Poesia de Carlos Sherman en castellà Arxivat 2010-09-09 a Wayback Machine.
* Centre Belarús PEN Arxivat 2005-01-08 a Wayback Machine. (anglès)
* Versos de Carlos Sherman a Mente de fuego Arxivat 2004-10-28 a Wayback Machine. (anglès)
# Uncyclopedia

La Uncyclopedia és la versió paròdica de la Viquipèdia en anglès (tot i que es presenta com a seriosa, acusant l'altra enciclopèdia de plagi. Nascuda el 2005, imita les polítiques i plantilles de la Wikipedia per aportar un toc d'humor. Sovint cita Oscar Wilde com a font de referència per als més grans absurds i presenta com a veritable la informació de la pseudociència o les obres de ficció. Seguint el seu exemple, han sorgit enciclopèdies paròdiques en altres llengües (com La Frikipedia).

## Objectiu

Els fundadors de la Uncyclopedia són Jonathan Huang i un company sense nom conegut com a "Stillwaters". La missió no oficial de la Uncyclopedia és aconseguir el PVS, o Punt de Vista Satíric de la vida (paròdia del PVN).

## Vegeu també

* La Frikipedia

## Referències

* 1 2 Sankar, Anand «Surely, you must be jokin'!». The Hindu [Chennai, India], 06-11-2006 [Consulta: 11 febrer 2007]. «Còpia arxivada». Arxivat de l'original el 2007-02-25. [Consulta: 4 gener 2017].
* ↑ «The brains behind Uncyclopedia». .net, 03-05-2007 [Consulta: 19 novembre 2007].
* ↑ Sankar, Anand «Surely, you must be joking!». The Hindu [Chennai, India], 10-10-2006 [Consulta: 22 març 2008]. Arxivat 5 April 2008$^{[Datemismatch]}$ a Wayback Machine. «Còpia arxivada». Arxivat de l'original el 2008-04-05. [Consulta: 4 gener 2017].
* ↑ «Uncyclopedia:Rules» (Wiki). Uncyclopedia. [Consulta: 6 gener 2013].

## Enllaços externs

* Uncyclopedia
* Uncyclopedia en anglès
* En Catalá
# Bouilly (Marne)

Bouilly és un municipi francès, situat al departament del Marne i a la regió del Gran Est. L'any 2007 tenia 163 habitants.

## Demografia
### Població

El 2007 la població de fet de Bouilly era de 163 persones. Hi havia 60 famílies, de les quals 8 eren unipersonals (4 homes vivint sols i 4 dones vivint soles), 24 parelles sense fills i 28 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 67 habitatges, 60 eren l'habitatge principal de la família, 2 eren segones residències i 5 estaven desocupats. 66 eren cases i 1 era un apartament. Dels 60 habitatges principals, 54 estaven ocupats pels seus propietaris i 6 estaven llogats i ocupats pels llogaters; 2 tenien tres cambres, 12 en tenien quatre i 47 en tenien cinc o més. 54 habitatges disposaven pel capbaix d'una plaça de pàrquing. A 19 habitatges hi havia un automòbil i a 39 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bouilly el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 4 | 70 a 74 | 4 |
| 4 | 65 a 69 | 8 |
| 4 | 60 a 64 | 0 |
| 0 | 55 a 59 | 0 |
| 12 | 50 a 54 | 8 |
| 4 | 45 a 49 | 8 |
| 4 | 40 a 44 | 8 |
| 8 | 35 a 39 | 4 |
| 4 | 30 a 34 | 4 |
| 0 | 25 a 29 | 4 |
| 4 | 20 a 24 | 8 |
| 4 | 15 a 19 | 8 |
| 0 | 10 a 14 | 4 |
| 0 | 5 a 9 | 12 |
| 4 | 0 a 4 | 4 |

## Economia

El 2007 la població en edat de treballar era de 110 persones, 76 eren actives i 34 eren inactives. De les 76 persones actives 73 estaven ocupades (42 homes i 31 dones) i 3 estaven aturades (3 dones i 3 dones). De les 34 persones inactives 13 estaven jubilades, 13 estaven estudiant i 8 estaven classificades com a «altres inactius».

### Ingressos

El 2009 a Bouilly hi havia 67 unitats fiscals que integraven 175 persones, la mediana anual d'ingressos fiscals per persona era de 24.316 €.

### Activitats econòmiques

Dels 2 establiments que hi havia el 2007, 1 era d'una empresa immobiliària i 1 d'una empresa de serveis.
L'any 2000 a Bouilly hi havia 15 explotacions agrícoles que ocupaven un total de 130 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Bouilly a l'INSEE.
* Évolution et structure de la population Fitxa amb el detall de dades de Bouilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Baltasar Albéniz Martínez

Baltasar Albéniz Martínez (Eibar, 6 de gener de 1905 - Pamplona, 29 de novembre de 1978) fou un entrenador de futbol basc.

## Trajectòria

Dirigí el RCD Espanyol dues temporades, entre 1944 i 1946. Entrenà al Reial Madrid en dues etapes, la primera la temporada 1946-1947 i la segona la 1950-1951. En aquesta segona etapa fou campió de Copa.
Altres clubs on romangué foren el CA Osasuna, en tres etapes, l'Athletic Club i la Reial Societat.

## Referències

* ↑ «entrenadores». leyendablanca.galeon.com. Arxivat de l'original el 2017-06-02. [Consulta: 20 gener 2012].
* ↑ «Baltasar Albéniz». yoentrenealcelta.blogspot.com. [Consulta: 20 gener 2012].
* ↑ «Baltasar Albéniz». Athletic Club. [Consulta: 20 gener 2012].

## Enllaços externs

* Perfil a BDFutbol
# Junta Superior de Govern del Principat de Catalunya

La Junta Superior de Govern del Principat de Catalunya va ser l'organisme de govern autònom que governà a Catalunya entre el 1808 i 1812 durant la Guerra del Francès. Els seus precedents són les juntes de corregiment que s'organitzaren per tal de combatre la invasió francesa. La primera a constituir-se fou la de Lleida, que convocà als representants de les altres per tal de formar una Junta Superior de Catalunya. Constituïda la Junta Superior de Govern del Principat de Catalunya, aquesta s'autodeclarà com a depositària de les facultats de l'audiència de Barcelona, així com del poder legislatiu. També nomenà com a nou capità general a Domingo Traggia, marquès d'El Palacio, en substitució d'Ezpeleta; imposà tributs per finançar la guerra i aixecà exèrcits per lluitar contra els francesos. El 1809 convocà un congrés a Manresa a fi de recaptar homes i recursos davant la caiguda imminent de Girona. Fou suprimida per ordre de les Corts de Cadis (1812), i en lloc seu fou creada una teòrica Diputació Provincial de Catalunya (1812-1814), mentre que en la pràcitca el territori de Catalunya ocupat per les tropes franceses fou annexionat al Primer Imperi Francès i organitzada en departaments francesos: Departament del Ter, Departament de Montserrat, Departament del Segre, Departament de les Boques de l'Ebre.

## Bibliografia

* Enciclopèdia Catalana: Junta Superior de Govern del Principat de Catalunya
* La formació de la Diputació Provincial
# Zoantaris (ordre)

Els zoantaris (Zoantharia) són un ordre d'antozous hexacoral·lis. Abans es coneixien amb el nom de zoàntids (Zoanthida) o zoantiniaris (Zoanthiniaria).
Aquest ordre agrupa espècies solitàries i també formes colònies. La majoria dels seus membres tenen una mida petita d'uns pocs centímetres i són populars en els aquaris d'aigua salada, malgrat que algunes espècies poden ser tòxiques.

## Taxonomia

Segons el registre mundial (WoRMS) :
* Família Abyssoanthidae
* Subordre Brachycnemina
** Família Neozoanthidae
** Família Sphenopidae
** Família Zoanthidae
* Subordre Macrocnemina
** Família Epizoanthidae
** Família Hydrozoanthidae
** Família Microzoanthidae
** Família Parazoanthidae

## Referències

* 1 2 «WoRMS - World Register of Marine Species - Zoantharia». [Consulta: 14 febrer 2020].
* ↑ Nordt, Sean Patrick; Jerry Wu; Stephen Zahller; Richard F. Clark; and F. Lee Cantrell (2009). "Palytoxin Poisoning After Dermal Contact with Zoanthid Coral". Journal of Emergency Medicine.
# The Meadows

The Meadows és una concentració de població designada pel cens dels Estats Units a l'estat de Florida. Segons el cens del 2000 tenia 4.423 habitants.

## Demografia

Segons el cens del 2000, The Meadows tenia 4.423 habitants, 2.395 habitatges, i 1.456 famílies. La densitat de població era de 736,1 habitants/km².
Dels 2.395 habitatges en un 5,1% hi vivien nens de menys de 18 anys, en un 56,2% hi vivien parelles casades, en un 3,5% dones solteres, i en un 39,2% no eren unitats familiars. En el 35,4% dels habitatges hi vivien persones soles el 23,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,77 i el nombre mitjà de persones que vivien en cada família era de 2,19.
Per edats la població es repartia de la següent manera: un 4,7% tenia menys de 18 anys, un 1,4% entre 18 i 24, un 9,8% entre 25 i 44, un 24,3% de 45 a 60 i un 59,9% 65 anys o més.
L'edat mediana era de 69 anys. Per cada 100 dones de 18 o més anys hi havia 78,7 homes.
La renda mediana per habitatge era de 54.942 $ i la renda mediana per família de 67.917 $. Els homes tenien una renda mediana de 40.966 $ mentre que les dones 34.184 $. La renda per capita de la població era de 38.826 $. Entorn de l'1,8% de les famílies i el 3,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- The Meadows». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- The Meadows». American Fact Finder. Oficina del Cens dels Estats Units, 12-01-2010.
# Pedro Ruiz Carrilero

Pedro Ruiz Carrilero (València, 30 de març de 1975), més conegut com a Pedrito, és un pilotari professional valencià d'Escala i corda amb la posició de punter en nòmina de l'empresa ValNet. És un dels feridors titulars a Pelayo, fet que fa que també se'l conega com a Pedrito de Pelayo.Forma part dels jugadors formats a Pelayo. És un dels feridors preferits entre els jugadors professionals.

## Palmarès

* Campió de la Lliga Caixa Popular 1999

## Referències

* 1 2 Zahinos, Àlex «Ferir és un art». Ferida [València], num. 1, 01-12-2016, pàg. 5-12. V2969-2016.

## Enllaços externs

* Fitxa Val Net Arxivat 2012-09-17 a Wayback Machine.
# Unilens de Baden-Powell

El telescopi Unilens és un pseudo-telescopi molt simple que va ser inventat pel Major de Baden-Powell. L'invent ocupa molt poc espai i amb ell es pot obtenir una imatge ampliada dels objectes distants, l'ampliació màxima és d'uns quatre diàmetres. Només tres de cada quatre persones poden utilitzar el "Unilens" amb bons resultats, i de manera satisfactòria.
A pesar que l'aparell no s'adapta a tots els ulls, el telescopi Unilens serveix d'ajuda per examinar objectes amb detall des de certa distància, ja que la imatge està sempre en el focus. Per la seva reduïda grandària i pes, és molt pràctic també per portar-lo d'excursió al camp i observar millor als animals que no permeten apropar-se a ells.

## Descripció i ús

La construcció del telescopi "Unilens" consisteix en una sola lent convexa de 2 polzades i mitja de diàmetre, fixada sobre un suport (que pot ser una muntura de metall), sent aquesta grandària adequada per portar a la butxaca de l'armilla. El model amb muntura té un petit clip tipus pinça, que permet acoblar l'"Unilens" a un bastó dissenyat especialment per a aquest ús, a un bastó de passeig o fins i tot emprar un paraigua Una forma d'utilitzar l'"Unilens" consisteix a asseure's i deixar reposar el braç que sosté el bastó en el genoll, l'usuari normal pot veure els objectes allunyats de forma nítida i enfocats, quan la lent està a uns quatre peus de distància de l'ull.

## Muntatge per usar l'Unilens

Es fixa la muntura a l'extrem d'un bastó i es manté la lent a certa distància de l'ull, de manera que com més gran és la distància respecte a l'ull, major és l'ampliació. Es pot aconseguir variar la distància entre l'ull i la lent sostenint el bastó horitzontalment amb una mà i doblegant més o menys el braç, L'ampliació màxima de l'objecte s'aconsegueix aguantant el bastó amb el braç completament estès (encara que a la distància màxima hi ha un lleuger desenfoc), aquesta distància, afegint la llargària del bastó, equival a una longitud aproximada d'uns sis peus entre l'ull i la lent per a un usuari normal.

## Vegeu també

* Telescopi òptic
* Magic Eye
* Christopher Tyler
* Lent de Nimrud

## Referències

* ↑ Leathem, J. G.. The Elementary Theory of the Symmetrical Optical Instrument. Cambridge University Press, 2015-03-26. ISBN 9781107493599.
* 1 2 A NOVEL FORM OF TELESCOPE - Whitesville NY News 1906
* ↑ the elementary theory of the symmetrical optical instrument. CUP Archive, p. 38–. GGKEY:DXCWGNP8PB1.
# Queen City (Missouri)

Queen City és una població dels Estats Units a l'estat de Missouri. Segons el cens del 2000 tenia 638 habitants.

## Demografia

Segons el cens del 2000, Queen City tenia 638 habitants, 273 habitatges, i 173 famílies. La densitat de població era de 239,2 habitants per km².
Dels 273 habitatges en un 26,7% hi vivien nens de menys de 18 anys, en un 47,6% hi vivien parelles casades, en un 12,5% dones solteres, i en un 36,3% no eren unitats familiars. En el 33,3% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,66.
Per edats la població es repartia de la següent manera: un 20,7% tenia menys de 18 anys, un 6,3% entre 18 i 24, un 21,3% entre 25 i 44, un 23,7% de 45 a 60 i un 28,1% 65 anys o més.
L'edat mediana era de 46 anys. Per cada 100 dones de 18 o més anys hi havia 78,2 homes.
La renda mediana per habitatge era de 20.875 $ i la renda mediana per família de 30.703 $. Els homes tenien una renda mediana de 26.250 $ mentre que les dones 18.875 $. La renda per capita de la població era d'11.928 $. Entorn de l'11,3% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Queen City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Queen City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Znàmia Kommunizma

Znàmia Kommunizma - Знамя Коммунизма (rus) és un khútor del krai de Krasnodar, a Rússia. Es troba a la vora d'un petit afluent per la dreta del Sossika, tributari del Ieia. És a 12 km al sud de Kusxóvskaia i a 163 km al nord-est de Krasnodar.
Pertany al possiólok de Pervomaiski.
# The Meaning of Love

«The Meaning of Love» és el segon senzill de A Broken Frame, àlbum de la banda britànica Depeche Mode, i va ser llançat el 26 d'abril de 1982.
Existeix una versió coneguda com a "Fairly Odd Mix" lleugerament diferent de l'original. La cara-B del senzill fou "Oberkorn (It's a Small Town)", una cançó instrumental atmosfèrica escrita per Martin Gore que van utilitzar com a intro en els concerts de la gira A Broken Frame Tour. També van editar una versió més llarga coneguda com a "Development Mix". El videoclip del senzill fou dirigit per Julien Temple però no fou inclòs en la compilació de videoclips Some Great Videos perquè no va acabar de convèncer els membres del grup.

## Llista de cançons
### 7": Mute/7Mute22 (Regne Unit)

* "The Meaning Of Love" – 3:05
* "Oberkorn (It's A Small Town)" – 4:07

### 12": Mute/12Mute22 (Regne Unit)

* "The Meaning Of Love (Fairly Odd Mix)" – 4:59
* "Oberkorn (It's A Small Town) (Development Mix)" – 7:37

### CD: Mute/CDMute22 (Regne Unit 1991) i Sire / Reprise 40293-2 (Estats Units, 1991 i 2004)

* "The Meaning Of Love" – 3:05
* "Oberkorn (It's A Small Town)" – 4:07
* "The Meaning Of Love (Fairly Odd Mix)" – 4:59
* "Oberkorn (It's A Small Town) (Development Mix)" – 7:37

## Referències

* ↑ The Meaning of Love a discogs
* ↑ The Meaning of Love a mvdbase
* 1 2 3 «DM archives > Discography / Singles > The Meaning of Love» (en anglès). Depeche Mode. [Consulta: 23 agost 2013].

## Enllaços externs

* The Meaning of Love a DepecheMode.com (anglès)
* Allmusic review
* Lletra de la cançó a MetroLyrics
# Perlita

«Perlita» té aquests significats:
* Perlita (acer), estructura de l'acer
* Perlita volcànica, vidre amorf volcànic amb usos a la construcció, horticultura, etc.
# Carlo Alidosi

Carlo Alidosi fou fill de Litto II Alidosi. Fou canonge de la catedral d'Imola el 1334, arxipreste de la col·legiata de Santa Maria di Sellustra, i bisbe d'Imola des del 18 de juliol de 1342 fins a la seva mort a la ciutat el 1354.

## Referències

* ↑ «Imola» (en italià). [Consulta: 30 juny 2021].
# Travessa Rubí-Montserrat

La Travessa Rubí-Montserrat és una caminada de resistència no competitiva organitzada pel Centre Excursionista de Rubí (CER), que des del 2022 forma part del Circuit Català de Caminades de Resistència (CCCR) de la Federació d'Entitats Excursionistes de Catalunya (FEEC).
La Travessa Rubí-Montserrat (Rubí, Sant Jeroni, Monestir de Montserrat), amb una distància de 46 quilòmetres i un desnivell acumulat de 4.200 metres (desnivell positiu: 2.400 metres i desnivell negatiu: 1.800 metres) transcorre per camins, corriols i per paratges d'interès natural, agrícoles, i per paisatges emblemàtics com la Serra de l'Oleguera, la Riera de Gaià, la Riera de Sant Jaume, Sant Pere Sacama, Coll de Bram, Coll de les Bruixes (des d’on es poden observar unes vistes impressionants de la muntanya de Montserrat), l'estació de l'Aeri de Montserrat, el Monestir de Montserrat, Sant Jeroni per finalitzar al Monestir de Montserrat, sempre intentant trepitjar el mínim possible d'asfalt. L'itinerari és d'una dificultat moderada, amb alguns trams complexos per la pedra solta o els pendents pronunciats, i tan es pot fer caminant o corrent.

## Referències

* ↑ «11a Travessa Rubí - Montserrat». Federació d'Entitats Excursionistes de Catalunya (FEEC). [Consulta: 2 març 2023].
* ↑ «La travessa Rubí-Montserrat vol arribar als 300 inscrits». Diari de Rubí [Consulta: 2 març 2023].
* ↑ «Més de 200 persones ja s’han inscrit en l’11a Travessa Rubí-Montserrat». El Periódico, 17-02-2023 [Consulta: 2 març 2023].
# Racing Club de Bafoussam

El Racing Club de Bafoussam és un club de futbol camerunès de la ciutat de Bafoussam.

## Palmarès

* Lliga camerunesa de futbol:
** 1989, 1992, 1993, 1995
* Copa camerunesa de futbol:
** 1996

## Referències

* ↑ Team profile - Soccerway.com
* ↑ Schöggl, Hans; Peuple Sawa. «Cameroom - List of Champions». Rec.Sport.Soccer Statistics Foundation, 20-07-2010. [Consulta: 31 març 2011].
* ↑ Schöggl, Hans. «Cameroom - List of Cup Finals». Rec.Sport.Soccer Statistics Foundation, 25-03-2011. [Consulta: 31 març 2011].
# Znàmianske (Crimea)

* Per a altres significats, vegeu «Znaménskoie».
Znàmianske (en (ucraïnès): Знам'янське) és un poble de la República Autònoma de Crimea a Ucraïna, que el 2014 tenia 150 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# DeKalb

DeKalb és una ciutat situada al comtat de DeKalb, a l'estat estatunidenc d'Illinois. Segons el cens de 2019, la població estimada és de 42,847 habitants. Es troba a 80 km de Chicago, i forma part de l'àrea metropolitana d'aquesta ciutat.
Fundada el 1856, DeKalb va destacar pel desenvolupament i la fabricació del filferro d'arç, especialment aquell destinat a l'agricultura i la ramaderia. El seu nom prové de Johann de Kalb, general que va morir durant la Guerra de la Independència dels Estats Units. Actualment la ciutat és sobretot coneguda per la universitat Northern Illinois University. És el lloc de naixement de la model Cindy Crawford.

## Geografia

DeKalb està situada en les coordenades 41° 55′ 50″ N, 88° 44′ 52″ O﻿ / ﻿41.93056°N,88.74778°O﻿ / 41.93056; -88.74778 41° 55′ 50″ N, 88° 44′ 52″ O﻿ / ﻿41.93056°N,88.74778°O﻿ / 41.93056; -88.74778 / 41.93056, -88.74778. Segons l'Oficina del Cens dels Estats Units, DeKalb té una superfície total de 38.37 km², de la qual 37.95 km² corresponen a terra ferma i (1.09 %) 0.42 km² és aigua.

## Referències

* ↑ «DeKalb city, IL» (en anglés). United States Census Bureau. [Consulta: 6 juliol 2020].
* ↑ «2010 Census Summary File 1. DeKalb city, Illinois (2010)» (en anglés). United States Census Bureau. Arxivat de l'original el 13 de febrer 2020. [Consulta: 6 juliol 2020].